techiaith/cofnodycynulliad_en-cy huggingface dataset:
English: You know full well that the UK Government have made money available for coal tip restoration, First Minister, so you've misled the Assembly there by saying 'not a penny piece' has been made available. But I would say to you, First Minister, when you talk about business cases, the business case for taking over the airport didn't prove very sound, did it? But, you've invested nearly £200 million in the airport, and continue to have to bail it out, time and time again. That would have been a significant down-payment on making coal tips safe across the Valleys communities. Now, I'm prepared to work with you, First Minister, on this to make sure that communities the length and breadth of the Valleys can sleep easy at night and have those tips made safe by working with colleagues at both ends of the M4. But, to date, you have not brought a timetable forward and you have not lived up to your responsibilities. So, will you commit to working with me to make sure that we can put a timetable in place, so that communities that your backbenchers represent can have that safety and that confidence that the Government here is working in their best interest? Because it is your responsibility. That was part of the devolution settlement and the choices you made have not made that money available to make coal tips safe here in Wales, First Minister.
Welsh: Rydych chi'n gwybod yn iawn fod Llywodraeth y DU wedi sicrhau bod arian ar gael ar gyfer adfer tomenni glo, Prif Weinidog, felly rydych chi wedi camarwain y Cynulliad yn y fan yna drwy ddweud bod 'dim darn ceiniog' ar gael. Ond byddwn yn dweud wrthych chi, Prif Weinidog, pan fyddwch chi'n sôn am achosion busnes, nad oedd yr achos busnes dros gymryd y maes awyr drosodd yn gadarn iawn, oedd e'? Ond, rydych chi wedi buddsoddi bron i £200 miliwn yn y maes awyr, ac yn parhau i orfod ei achub, dro ar ôl tro. Byddai hynny wedi bod yn flaendal sylweddol i wneud tomenni glo yn ddiogel ar draws cymunedau'r Cymoedd. Nawr, rwy'n barod i weithio gyda chi, Prif Weinidog, ar hyn i wneud yn siŵr fod cymunedau ar hyd a lled y Cymoedd yn gallu cysgu'n dawel yn y nos a chael gwneud y tomenni hynny yn ddiogel drwy weithio gyda chydweithwyr ar ddau ben yr M4. Ond, hyd yma, nid ydych chi wedi cyflwyno amserlen ac nid ydych chi wedi cyflawni eich cyfrifoldebau. Felly, a wnewch chi ymrwymo i weithio gyda mi i wneud yn siŵr y gallwn ni roi amserlen ar waith, fel y gall cymunedau y mae aelodau eich meinciau cefn yn eu cynrychioli gael y diogelwch hwnnw a'r hyder hwnnw bod y Llywodraeth yma yn gweithio er eu budd pennaf? Oherwydd eich cyfrifoldeb chi yw hyn. Roedd hynny yn rhan o'r setliad datganoli ac nid yw'r dewisiadau a wnaed gennych chi wedi sicrhau bod yr arian hwnnw ar gael i wneud tomenni glo yn ddiogel yma yng Nghymru, Prif Weinidog.
English: Thank you, Llywydd. First Minister, on Thursday evening last week I attended a public meeting in my constituency called in light of the purchase of the local Frongoch farm by the Foresight investment fund in order to plant trees and gain carbon credits. There was a young family there who had made a proposal to purchase the farm and to farm the land, until Foresight offered a substantially higher sum for the land. And I'm sorry to have to say this, First Minister, but it's not a pantomime when a whole community is gazumped; it is a tragedy. There was passion in this meeting and the famous words of Gwenallt about a nearby village echoed the meeting, And now there is nothing there but trees / Trees where there was community, / A forest where there were farms. The Farmers Union of Wales and the NFU have this morning provided us with information that does suggest that this is happening at a substantial scale, particularly in Carmarthenshire, Ceredigion and Powys. Is the Government willing to review this information as a matter of urgency in order to find the real scale of the problem?
Welsh: Diolch, Llywydd. Prif Weinidog, nos Iau wythnos diwethaf, bues i mewn cyfarfod cyhoeddus yn fy etholaeth a alwyd yn sgil prynu fferm leol, Frongoch, gan gronfa fuddsoddi Foresight er mwyn plannu coed ac ennill credydau carbon. Mi oedd yna deulu ifanc yno oedd wedi gwneud cynnig i brynu'r fferm a ffermio'r tir nes bod Foresight wedi cynnig swm sylweddol yn fwy. Mae'n wir flin gen i orfod dweud hyn, Prif Weinidog, ond nid pantomeim yw hi pan fod cymuned gyfan yn cael ei 'gazump-io', ond trasiedi. Mi oedd angerdd yn y cyfarfod hwn a geiriau enwog Gwenallt am bentref gerllaw yn adleisio, 'Ac erbyn hyn nid oes yno ond coed / Coed lle y bu cymdogaeth, / Fforest lle bu ffermydd'. Mae Undeb Amaethwyr Cymru a'r NFU y bore yma wedi darparu gwybodaeth i ni sydd yn awgrymu bod hyn yn digwydd ar raddfa sylweddol, yn arbennig yn sir Gaerfyrddin, Ceredigion a Phowys. Ydy'r Llywodraeth yn foldon adolygu'r wybodaeth yma ar fyrder i ganfod gwir faint y broblem?
English: Well, of course, Llywydd, any information that helps us to see the scale of the problem will be helpful. The information that I have goes like this:
Welsh: Wel, wrth gwrs, Llywydd, unrhyw wybodaeth sy'n helpu ni i weld maint y broblem, bydd hwnna yn ddefnyddiol. Mae'r wybodaeth sydd gen i yn mynd fel hyn:
English: In the first 10 windows of the Glastir woodland creation scheme, there were 1,121 beneficiaries. Thirty five of those had addresses outside Wales, and amongst those 35 are organisations like the Woodland Trust. Now, if there is further information that is available through the farming unions, then of course that would be very helpful, and I look forward to receiving it.
Welsh: Yn ystod 10 ffenestr gyntaf cynllun creu coetir Glastir, roedd 1,121 o fuddiolwyr. Roedd gan 35 o'r rheini gyfeiriadau y tu allan i Gymru, ac ymhlith y 35 hynny mae sefydliadau fel Coed Cadw. Nawr, os oes rhagor o wybodaeth sydd ar gael drwy'r undebau ffermio, yna wrth gwrs byddai hynny yn ddefnyddiol iawn, ac edrychaf ymlaen at ei gael.
English: Two years ago, Professor John Healey and his team at the school of forest sciences in Bangor University published a report commissioned by you as a Government, which set out two scenarios of possible ownership for the future of forestry in Wales. The first scenario, and I will quote in English:
Welsh: Ddwy flynedd yn ôl, cyhoeddodd yr Athro John Healey a'i dîm yn ysgol gwyddorau coedwig Prifysgol Bangor adroddiad oedd wedi ei gomisiynu gennych fel Llywodraeth, a oedd yn gosod mas dwy senario o berchnogaeth bosibl ar gyfer dyfodol coedwigaeth yng Nghymru. Senario 1, ac fe ddyfynnaf i yn Saesneg:
English: And the second scenario:
Welsh: A senario 2:
English: 'smaller forest blocks within continuing agricultural land holdings as part of a strategy towards diversification of income streams for farm holdings. Such smaller and more isolated woodland patches may also have advantages for reducing risk of tree pathogen infection' and 'capitalise on and enhance existing social capital in the farming sector, through co-operative management'.
Welsh: 'blociau coedwig llai o fewn daliadau tir amaethyddol parhaus yn rhan o strategaeth tuag at arallgyfeirio ffrydiau incwm ar gyfer daliadau fferm. Gall lleiniau coetir llai a mwy ynysig o'r fath hefyd fod â manteision o ran lleihau'r risg o haint pathogen coed.' a 'manteisio ar gyfalaf cymdeithasol presennol yn y sector ffermio a'i wella, drwy reoli cydweithredol'.
English: Is the Welsh Government willing to commit to support the second model and to oppose the first?
Welsh: Ydy Llywodraeth Cymru yn barod i ymrwymo i gefnogi'r ail fodel a gwrthwynebu'r cyntaf?
English: Well, I think, Llywydd, that the history of what we've done over recent years shows that the second suggestion is the one that we have pursued. What we want to see is Welsh farmers leading the way, Welsh farmers planting trees and ownership remaining local.
Welsh: Wel, dwi'n meddwl, Llywydd, fod hanes beth rŷn ni wedi'i wneud dros y blynyddoedd diwethaf yn dangos mai'r ail awgrym yw'r un rŷn ni wedi mynd ati i'w wneud. Beth rŷn ni eisiau ei weld yw ffermwyr Cymreig yn arwain y ffordd, ffermwyr Cymreig yn plannu coedwig a pherchnogaeth yn aros yn lleol.
English: If every farmer in Wales were to plant 25 hectares of woodland, so, not the first solution that the Member - . Sorry, 5 hectares of woodland, I beg your pardon. If every farmer planted 5 hectares of woodland - mixed woodland, broadleaved woodland for carbon capture and productive woodland for house building here in Wales - we'd be well on our way to reaching the targets that we have to reach here in Wales because of climate change, while keeping wealth and control local. That would be exactly the sort of pattern that the Welsh Government would wish to see in future.
Welsh: Pe bai pob ffermwr yng Nghymru yn plannu 25 hectar o goetir, felly, nid yr ateb cyntaf y mae'r Aelod - . Mae'n ddrwg gen i, 5 hectar o goetir, mae'n flin gen i. Pe bai pob ffermwr yn plannu 5 hectar o goetir - coetir cymysg, coetir llydanddail ar gyfer dal carbon a choetir cynhyrchiol ar gyfer adeiladu tai yma yng Nghymru - byddem ni ymhell ar ein ffordd i gyrraedd y targedau y mae'n rhaid i ni eu cyrraedd yma yng Nghymru oherwydd y newid hinsawdd, gan gadw cyfoeth a rheolaeth yn lleol. Dyna'r union fath o batrwm y byddai Llywodraeth Cymru yn dymuno ei weld yn y dyfodol.
English: Carbon asset stripping is a global phenomenon. Just before Christmas, the Australian Government proposed a ministerial veto on woodland carbon-credit developments over 15 hectares or where they make up more than a third of a farm. Are you prepared to consider amending the planning system or introducing a social and linguistic dimension to the impact assessment process to prevent conifer and spruce doing to our agricultural communities what second homes have done to our coastal ones? The lesson of the second homes experience is that you cannot afford to wait. Once the agricultural land is lost, it will never come back. Once the carbon credits, so vital in our own journey to net zero, are extracted from Wales, they will never return. Will you examine urgently the proposal, again in a Welsh Government-commissioned report from 2014, of a Welsh carbon credit market, which would mean that credits generated by Welsh forestry could only ever be utilised by entities based in Wales?
Welsh: Mae stripio asedau carbon yn ffenomen fyd-eang. Ychydig cyn y Nadolig, cynigiodd Llywodraeth Awstralia feto weinidogol ar ddatblygiadau credyd carbon coetir dros 15 hectar neu lle maen nhw'n ffurfio mwy na thraean o fferm. A ydych chi'n barod i ystyried diwygio'r system gynllunio neu gyflwyno dimensiwn cymdeithasol ac ieithyddol i'r broses asesu effaith i atal conwydd a sbriws rhag gwneud i'n cymunedau amaethyddol yr hyn y mae ail gartrefi wedi ei wneud i'n rhai arfordirol? Gwers y profiad ail gartrefi yw na allwch chi fforddio aros. Ar ôl i'r tir amaethyddol gael ei golli, ni fydd byth yn dod yn ôl. Ar ôl i'r credydau carbon, sydd mor hanfodol yn ein taith ein hunain i sero net, yn cael eu tynnu o Gymru, ni fyddan nhw byth yn dychwelyd. A wnewch chi archwilio ar frys y cynnig, eto mewn adroddiad a gomisiynwyd gan Lywodraeth Cymru o 2014, o farchnad credyd carbon yng Nghymru, a fyddai'n golygu mai dim ond endidau sydd wedi'u lleoli yng Nghymru fyddai'n gallu defnyddio credydau a gynhyrchir gan goedwigaeth yng Nghymru?
English: Llywydd, 4,433 Powys residents are waiting for orthopaedic treatment, of whom 2,532, or 57 per cent, are waiting for treatment in England. The number of Powys residents waiting over 36 weeks for orthopaedic treatment fell by 16 per cent between November 2020 and November 2021.
Welsh: Llywydd, mae 4,433 o drigolion Powys yn aros am driniaeth orthopedig, ac mae 2,532, neu 57 y cant ohonyn nhw, yn aros am driniaeth yn Lloegr. Gostyngodd nifer trigolion Powys a oedd yn aros dros 36 wythnos am driniaeth orthopedig 16 y cant rhwng mis Tachwedd 2020 a mis Tachwedd 2021.
English: Diolch, First Minister. The number of people waiting for orthopaedic operations or assessments is increasing - the data is there - in the Powys Teaching Health Board area. This isn't just a Wales issue, this is a UK issue, with people waiting for operations. People are now living in day-to-day pain. A UK study found that 71 per cent of older people waiting for treatment said that their health had got worse during the pandemic. Many people are losing out on their lives and they're taking out private loans so they can access treatment in the private sector. I've been speaking to medical professionals across the NHS who believe that we need to look at having two specialist hospitals, one in south Wales and one in north Wales, that solely focus on orthopaedic care and rehabilitation, because the current model of every hospital doing everything is simply not working with the massive demands on surgery space. So, First Minister, would you consider looking at this model to get orthopaedic waiting lists down, so we can give those people in pain in Powys and right across the rest of Wales some hope and some light at the end of the tunnel? Diolch, Llywydd.
Welsh: Diolch, Prif Weinidog. Mae nifer y bobl sy'n aros am lawdriniaethau neu asesiadau orthopedig yn cynyddu - mae'r data yno - yn ardal Bwrdd Iechyd Addysgu Powys. Nid problem i Gymru yn unig yw hon, mae hon yn broblem i'r DU, gyda phobl yn aros am lawdriniaethau. Mae pobl bellach yn byw mewn poen o ddydd i ddydd. Canfu astudiaeth yn y DU fod 71 y cant o bobl hŷn a oedd yn aros am driniaeth yn dweud bod eu hiechyd wedi gwaethygu yn ystod y pandemig. Mae llawer o bobl ar eu colled yn eu bywydau ac maen nhw'n cymryd benthyciadau preifat fel y gallan nhw gael triniaeth yn y sector preifat. Rwyf i wedi bod yn siarad â gweithwyr meddygol proffesiynol ar draws y GIG sydd o'r farn bod angen i ni ystyried cael dau ysbyty arbenigol, un yn y de ac un yn y gogledd, sy'n canolbwyntio'n llwyr ar ofal orthopedig ac adsefydlu, oherwydd nid yw'r model presennol o bob ysbyty yn gwneud popeth yn gweithio gyda'r gofynion enfawr ar le llawdriniaeth. Felly, Prif Weinidog, a wnewch chi ystyried edrych ar y model hwn i leihau rhestrau aros orthopedig, fel y gallwn ni roi rhywfaint o obaith a rhywfaint o oleuni i'r bobl hynny sydd mewn poen ym Mhowys ac ar draws gweddill Cymru? Diolch, Llywydd.
English: I thank the First Minister for that response. Llywydd, some years ago, the health board in north Wales had something to boast about, namely the vascular service at Ysbyty Gwynedd, which was among the best of its kind. Then, for some reason, as you have mentioned, beyond my understanding, somebody somewhere, under the guidance of this Government through special measures, decided to centralise services at Ysbyty Glan Clwyd. Now, the vascular service in north Wales is suffering huge problems, with the highest rate of deaths following amputations. Do you believe that this is acceptable? I certainly don't. Siân Gwenllian, our Member here on the Plaid Cymru benches, has already called for a public inquiry into this centralisation. It's disgraceful that a service that was at one point among the best of its kind has fallen to such a state. Will you ensure that there is a public inquiry held to the centralisation of services?
Welsh: Diolch i'r Prif Weinidog am yr ateb. Lywydd, rai blynyddoedd yn ôl, roedd y bwrdd iechyd yn y gogledd efo rhywbeth i frolio yn ei gylch, sef gwasanaeth fasgiwlar Ysbyty Gwynedd, a oedd ymhlith y gorau o'i fath. Yna, am ryw reswm, fel rydych chi wedi sôn, y tu hwnt i fy nealltwriaeth i, ddaru rhywun yn rhywle, o dan reolaeth y Llywodraeth yma drwy'r mesurau arbennig, benderfynu canoli'r gwasanaethau yn Ysbyty Glan Clwyd. Bellach, mae'r gwasanaeth fasgiwlar yn y gogledd yn dioddef problemau aruthrol, efo'r gyfradd uchaf o farwolaethau yn dilyn trychiadau, sef amputations. Ydych chi'n credu bod hyn yn dderbyniol? Yn sicr, dydw i ddim. Mae Siân Gwenllian, ein Haelod ni fan hyn ar feinciau Plaid Cymru, eisoes wedi galw am ymchwiliad cyhoeddus i mewn i'r canoli yma. Mae'n gywilyddus bod gwasanaeth a oedd ar un adeg ymhlith y gorau o'i fath ac i frolio yn ei gylch wedi disgyn i'r fath drafferthion. A wnewch chi sicrhau bod yna ymchwiliad cyhoeddus yn cael ei gynnal i'r canoli?
English: Thanks to the Member for submitting this important question today. I also note that a fellow Member has a question on this topic tomorrow, so it's clearly a pressing issue for residents in north Wales. First Minister, as already outlined here, the vascular services have seen that significant change in north Wales. Mr ap Gwynfor has highlighted many of the issues that he's aware of, and I'm certainly aware of similar, with those changes. You mentioned, First Minister, a report by the Royal College of Surgeons; they've highlighted significant bed shortages and confusion over staffing levels, and they've outlined also a safety risk to patients in their report as well. Of course, members of the health board in north Wales have outlined progress being made to rectify this issue. But, First Minister, as you asserted, if there's nothing wrong with the model that is there at the moment, wouldn't you accept that a public inquiry would be a good step to restoring that much-needed public faith in this service? Diolch.
Welsh: Diolch i'r Aelod am gyflwyno'r cwestiwn pwysig hwn heddiw. Sylwaf hefyd bod gan gyd-Aelod gwestiwn ar y pwnc hwn yfory, felly mae'n amlwg yn fater pwysig i drigolion y gogledd. Prif Weinidog, fel yr amlinellwyd eisoes yma, cafwyd y newid sylweddol hwnnw i'r gwasanaethau fasgwlaidd yn y gogledd. Mae Mr ap Gwynfor wedi tynnu sylw at lawer o'r problemau y mae'n ymwybodol ohonyn nhw, ac rwy'n sicr yn ymwybodol o rai tebyg, gyda'r newidiadau hynny. Fe wnaethoch chi sôn, Prif Weinidog, am adroddiad gan Goleg Brenhinol y Llawfeddygon; maen nhw wedi tynnu sylw at brinder gwelyau sylweddol a dryswch ynghylch lefelau staffio, ac maen nhw hefyd wedi amlinellu risg diogelwch i gleifion yn eu hadroddiad hefyd. Wrth gwrs, mae aelodau'r bwrdd iechyd yn y gogledd wedi amlinellu'r cynnydd sy'n cael ei wneud i ddatrys y broblem hon. Ond, Prif Weinidog, fel y gwnaethoch chi ei ddweud, os nad oes dim o'i le ar y model sydd yno ar hyn o bryd, oni fyddech chi'n derbyn y byddai ymchwiliad cyhoeddus yn gam da tuag at adfer ffydd y cyhoedd y mae mawr ei hangen yn y gwasanaeth hwn? Diolch.
English: Developing workplace skills runs as a thread across all areas of the new Curriculum for Wales. It prepares learners for later life by giving them the knowledge, skills and experiences to thrive in their future careers.
Welsh: Mae datblygu sgiliau yn y gweithle yn rhedeg fel llinyn ar draws holl feysydd y Cwricwlwm i Gymru newydd. Mae'n paratoi dysgwyr ar gyfer bywyd diweddarach drwy roi'r wybodaeth, y sgiliau a'r profiadau iddyn nhw ffynnu yn eu gyrfaoedd yn y dyfodol.
English: Llywydd, this crisis will have a profound impact on thousands of Welsh families. Cruel and deliberate cuts to benefits, failure to counteract fuel price rises, and a decision to go ahead with a broken manifesto promise not to raise national insurance contributions demonstrates that this is a crisis made in Downing Street.
Welsh: Llywydd, bydd yr argyfwng hwn yn cael effaith ddwys ar filoedd o deuluoedd yng Nghymru. Mae toriadau creulon a bwriadol i fudd-daliadau, methiant i wrthbwyso cynnydd mewn prisiau tanwydd, a phenderfyniad i fwrw ymlaen ag addewid maniffesto a dorrwyd i beidio â chynyddu cyfraniadau yswiriant gwladol yn dangos bod hwn yn argyfwng a grëwyd yn Stryd Downing.
English: Supermarket grocery bills have risen and will climb further, households could end up paying £700 per year more on energy costs, and the Tory national insurance tax hike looms on the horizon. The Office for National Statistics is changing the way that it reports on living costs, so we'll get a more accurate picture of the impact of Tory decisions in Westminster. They party; our communities pick up the bill. In contrast, Welsh Government policy, such as the winter fuel scheme, provides help. How else will your Government prioritise supporting people in Cynon Valley and throughout Wales who are most impacted by the cost-of-living crisis?
Welsh: Mae biliau bwyd archfarchnadoedd wedi cynyddu a byddan nhw'n cynyddu ymhellach, gallai aelwydydd dalu £700 y flwyddyn yn fwy ar gostau ynni yn y pen draw, ac mae treth yswiriant gwladol y Torïaid yn ymddangos ar y gorwel. Mae'r Swyddfa Ystadegau Gwladol yn newid y ffordd y mae'n adrodd ar gostau byw, felly byddwn ni'n cael darlun mwy cywir o effaith penderfyniadau'r Torïaid yn San Steffan. Maen nhw'n cael partïon; mae ein cymunedau ni yn talu'r bil. I'r gwrthwyneb, mae polisi Llywodraeth Cymru, fel cynllun tanwydd y gaeaf, yn rhoi cymorth. Sut arall y bydd eich Llywodraeth yn blaenoriaethu cynorthwyo pobl yng Nghwm Cynon a ledled Cymru yr effeithir arnyn nhw fwyaf gan yr argyfwng costau byw?
English: Llywydd, I thank Rhys ab Owen for the question. We will celebrate St David's Day at home and overseas, using our national day to raise the profile and awareness of Wales across the world. My own St David's Day schedule includes virtual events in Japan and Germany, and face-to-face meetings with representatives of Quebec, Canada and key European partners.
Welsh: Llywydd, diolch i Rhys ab Owen am y cwestiwn. Byddwn yn dathlu Dydd Gŵyl Dewi yma a thramor, gan fanteisio ar ein diwrnod cenedlaethol i godi proffil ac ymwybyddiaeth o Gymru ar draws y byd. Bydd fy amserlen i fy hun ar Ddydd Gŵyl Dewi yn cynnwys digwyddiadau rhithiol yn Japan a'r Almaen, a chyfarfodydd wyneb yn wyneb gyda chynrychiolwyr o Quebec, Canada a phartneriaid allweddol o Ewrop.
English: Thank you very much, First Minister. It's good to hear the news of what is happening with the Welsh diaspora. It is a wonderful way to enhance Wales's profile across the globe. But it's a disappointment, but not a shock, to read once again that the Westminster Government is refusing to make St David's Day a bank holiday, but, of course, it's not just the Tories that have rejected this; the Labour Government also rejected the idea in 2002, after a request from the Assembly. It's good to see cross-party support here in favour of making St David's Day a bank holiday, and I very much hope that this can be part of the sixth Senedd, that we generate that cross-party support. Will the First Minister encourage other councils to, like Gwynedd Council and Aberystwyth Town Council, give a day's holiday to their staff on St David's Day, and has the First Minister spoken to the Labour Party in Westminster and has he been told that they wouldn't reject a request from this place once again? Thank you.
Welsh: Diolch yn fawr, Brif Weinidog. Braf yw clywed y gwaith sy'n digwydd gyda'r Cymry ar wasgar. Mae'n ffordd arbennig i gynyddu proffil Cymru ledled y byd. Ond siom, er nid syndod, oedd darllen unwaith eto fod Llywodraeth San Steffan yn gwrthod creu gŵyl y banc ar ŵyl ein nawddsant, ond, wrth gwrs, nid dim ond y Torïaid sydd wedi ei wrthod; gwnaeth Llywodraeth Lafur ei wrthod nôl yn 2002, wedi cais gan y Cynulliad. Mae'n braf gweld cefnogaeth ar draws y pleidiau yma o blaid creu Dydd Gŵyl Dewi yn ŵyl y banc, a mawr obeithiaf fod hwn yn gallu bod yn rhan o'r chweched Senedd, ein bod ni'n creu'r gefnogaeth trawsbleidiol honno. A wnaiff y Prif Weinidog annog cynghorau eraill, fel Cyngor Gwynedd, fel Cyngor Tref Aberystwyth, i roi diwrnod o wyliau i'w staff ar Ŵyl Dydd Dewi, ac ydy'r Prif Weinidog wedi siarad gyda'r Blaid Lafur yn San Steffan a chael ar ddeall fyddan nhw ddim yn gwrthod cais o'r lle hwn unwaith eto? Diolch yn fawr.